b'\n_START_ARTICLE_\nEstadi dels Treballadors\n_START_SECTION_\nHist\xc3\xb2ria\n_START_PARAGRAPH_\nDespr\xc3\xa9s de la seva construcci\xc3\xb3 en 1959 es va establir com el "Estadi Nacional", i va ser un dels principals edificis de Pequ\xc3\xadn. La reputaci\xc3\xb3 de l\'estadi es va estendre al llarg i ample, ja que va ser seu d\'una s\xc3\xa8rie de competicions internacionals, aix\xc3\xad com l\'obertura i clausura de diversos esdeveniments esportius importants. En l\'\xc3\xbaltim mig segle, l\'estadi dels Treballadors ha estat testimoni de primera m\xc3\xa0 del creixement de l\'esport a la Xina._NEWLINE_En 1990, l\'estadi dels Treballadors va ser seu principal dels Jocs Asi\xc3\xa0tics de 1990, tamb\xc3\xa9 seu de la cerim\xc3\xb2nies d\'obertura i de clausura. El pedestal, en el qual es va posar la torxa dos anys abans, serveix per commemorar l\'esdeveniment. Amb les renovacions, la tribuna principal va ser derrocada i reempla\xc3\xa7ada per una gegantesca pantalla de 120 metres quadrats de pantalla, que pot girar uns 180 graus complets.\n_START_SECTION_\nRenovaci\xc3\xb3 pels Jocs Ol\xc3\xadmpics\n_START_PARAGRAPH_\nL\'estadi dels Treballadors t\xc3\xa9 una superf\xc3\xadcie de 350.000 metres quadrats. Tota la forma ovalada de l\'estadi s\'est\xc3\xa9n 282 metres de nord a sud i 208 metres d\'est a oest, i incorpora 24 conjunts que conformen les diferents tribunes. Des del 18 d\'abril de 2006, l\'estadi dels Treballadors ha estat objecte de projectes integrals de transformaci\xc3\xb3 amb la finalitat de tenir-ho llest pels Jocs Ol\xc3\xadmpics en 2008. En l\'actualitat, l\'estadi t\xc3\xa9 capacitat ampliada a 62.000 espectadors i compleix amb les normes t\xc3\xa8cniques per a la celebraci\xc3\xb3 de competicions internacionals de futbol.\xc2\xabWorkers\' Stadium prepared to meet Olympic demands\xc2\xbb (en angl\xc3\xa8s).   The Beijing Organizing Committee for the Games of the XXIX Olympiad, 28-02-2008. [Consulta: 30 juliol 2012]._NEWLINE_Amb la finalitat d\'esmenar problemes anteriors com la inadequada lluminositat, es va substituir els quatre sistemes d\'il\xc2\xb7luminaci\xc3\xb3 tradicionals amb sis sistemes de llum anti-enlluernament, i tamb\xc3\xa9 ajustar els angles de lluentor per eliminar ombres i satisfer les necessitats t\xc3\xa8cniques de l\'estadi pels Jocs Ol\xc3\xadmpics. Les finestres d\'estadi dels Treballadors han estat reempla\xc3\xa7ats per dispositius d\'estalvi d\'energia. Els sistemes d\'aigua, drenatge, ruixadors autom\xc3\xa0tics i sistemes de detecci\xc3\xb3 d\'incendis han estat actualitzats.'